ביל ברבר

ויליאם צ'ארלס ברבר (באנגלית: William Charles Barber; נולד ב-11 ביולי 1952) הוא חלוץ הוקי קרח קנדי מקצועני לשעבר ששיחק שתים עשרה עונות בפילדלפיה פליירס בליגת ההוקי הלאומית. כחבר בקו המפורסם LCB (ר"ת לליץ', קלארק וברבר), עזר ברבר להוביל את הפליירס לשתי זכיות היסטוריות בגביע סטנלי ב-1974 ו-1975. התקבל להיכל התהילה של ההוקי ב-1990. כיום משמש בתור יועץ סקאוטינג עבור הפליירס.

קריירת משחק
ימין|ממוזער|ברבר לאחר משחק בוגרים ב-14 בינואר 2017.
ברבר נבחר על ידי הפליירס במקום השביעי הכללי בדראפט 1972. זומן לאחר 11 משחקים ב-AHL עם ריצ'מונד רובינס. בעונתו הראשונה עם הפליירס, כבש 30 שערים ו-34 אסיסטים והיה מועמד לזכייה על גביע קאלדר בתור הטירון הטוב ביותר באותה עונה.

ברבר הוצב באגף שמאל על ידי המאמן פרד שרו. כבש לפחות 20 שערים בכל עונה. עונתו הטובה ביותר הייתה כשכבש 50 שערים ו-62 אסיסטים בעונת 1975/76. במהלך העונות המוצלחות של הפליירס בפלייאוף גביע סטנלי ב-1974 וב-1975, ברבר כבש שלושה ושישה שערים בהתאמה. כן כבש עוד שישה שערים בריצת פלייאוף לא מוצלחת ב-1976. בנוסף ליכולות הניקוד המכובדות שלו, ברבר היה גם שחקן גמיש מאוד. במשחק כוח יכול היה לשמש בתפקיד התקפי ולנצח על המשחק ואם נאלץ לעבור לתפקיד ההגנתי, היה מסוגל לכך.

בגביע קנדה 1976, הבקיע ברבר את אחד משעריו המפורסמים בזמן ששיחק עבור נבחרת קנדה. במהלך הגמר מול צ'כוסלובקיה, כבש ברבר שער שהשווה את התוצאה והמשחק עבר להארכה ובסופו של דבר הטורניר הסתיים בניצחונה של נבחרת קנדה.

הוביל את הקבוצה במהלך שנות השמונים. בעונת 1979/80, לפליירס היה שיא עם רצף של 35 משחקים ללא הפסד וברבר היה התורם העיקרי לכך. עזר לפליירס להעפיל לגמר גביע סטנלי באביב 1980 עם מספר שערי פלייאוף חשובים מול ניו יורק ריינג'רס ומינסוטה נורת'סטארס.

ברבר היה קפטן הפליירס בעונת 1981/82 ובחלק מ-1982/83. נכון לסוף עונת 2012/13, הוא עדיין מחזיק בשיא הבקעות בקריירה כשחקן פליירס עם 420 שערים. כן מחזיק בהובלת שערי פלייאוף בקריירה של הקבוצה בשוויון עם ריק מקליש; לשניהם יש 53 שערי פלייאוף.

ברבר נאלץ לפרוש כשחקן בתום עונת 1984/85 לאחר שלא הצליח לחזור לכושר עקב ניתוח חוזר בברך, באביב 1984. הפליירס הפרישו את מספר 7 שלו ב-7 באוקטובר 1990, מיד לאחר שהתקבל להיכל התהילה של ההוקי.

ב-14 בינואר 2017, שיחק ברבר מול קהל עם למעלה מ-19,000 צופים בוולס פארגו סנטר במשחק בוגרי היובל של הפליירס נגד בוגרי פיטסבורג פינגווינס ושיחק לצד חבריו הוותיקים, בובי קלארק ורגי ליץ'. המשחק הסתיים בשוויון 3–3. לפני המשחק, ברבר הצהיר שזה יהיה משחק הבוגרים האחרון שלו.

קריירת אימון וניהול
לאחר קריירת המשחק, החל ברבר לאמן. אימן את הרשי ברס במהלך 16 משחקים ב-1985. היה עוזר מאמן פליירס בין 1985 ל-1988. אימן את קבוצת המשנה של הפליירס, פילדלפיה פאנטומס במשך ארבע שנים וזכה בגביע קאלדר הראשון שלו ושל הקבוצה ב-1998. היה המאמן הראשי של הפליירס מדצמבר 2000 עד אפריל 2002 וזכה בגביע ג'ק אדמס לאחר 2000/01.

ברבר היה מנהל סגל השחקנים של טמפה ביי לייטנינג, תפקיד בו כיהן מאוגוסט 2002 עד יוני 2008. שמו של ברבר נוסף לגביע סטנלי בפעם השלישית ב-2004 עם טמפה ביי. ב-13 באוקטובר 2008 חזר לארגון הפליירס, לאחר שמונה לשמש כיועץ סקאוטינג.

חיים אישיים
לברבר ואשתו ג'ני שני ילדים. ג'ני נפטרה מסרטן ריאות בשנת 2001. ב-25 בספטמבר 2010, חנות בשם ספורט קומפלקס של ביל ברבר נפתחה לכבודו בעיר ילדותו קלאנדר שבאונטריו.

סטטיסטיקת קריירה
עונה סדירה ופלייאוף
עונה סדירה פלייאוף עונה קבוצה ליגה מש ש א נק דע מש ש א נק דע 1967/68 נורת' ביי טראפרס NOJHA 34 18 35 53 44 — — — — — 1968/69נורת' ביי טראפרסNOJHA 48 32 38 70 100 — — — — — 1969/70קיצ'נר ריינג'רס OHA-Jr. 54 37 49 86 42 8 5 10 15 22 1970/71קיצ'נר ריינג'רס OHA-Jr. 61 46 59 105 129 4 2 3 5 2 1971/72קיצ'נר ריינג'רס OHA-Jr. 62 44 63 107 89 5 2 7 9 6 1972/73 ריצ'מונד רובינס AHL 11 9 5 14 4 2 0 0 0 2 1972/73 פילדלפיה פליירס NHL 69 30 34 64 46 11 3 2 5 22 1973/74פילדלפיה פליירסNHL 75 34 35 69 54 17 3 6 9 18 1974/75פילדלפיה פליירסNHL 79 34 37 71 66 17 6 9 15 8 1975/76פילדלפיה פליירסNHL 80 50 62 112 104 16 6 7 13 18 1976/77פילדלפיה פליירסNHL 73 20 35 55 62 10 1 4 5 2 1977/78פילדלפיה פליירסNHL 80 41 31 72 34 12 6 3 9 2 1978/79פילדלפיה פליירסNHL 79 34 46 80 22 8 3 4 7 10 1979/80פילדלפיה פליירסNHL 79 40 32 72 17 19 12 9 21 23 1980/81פילדלפיה פליירסNHL 80 43 42 85 69 12 11 5 16 0 1981/82פילדלפיה פליירסNHL 80 45 44 89 85 4 1 5 6 4 1982/83פילדלפיה פליירסNHL 66 27 33 60 28 3 1 1 2 2 1983/84פילדלפיה פליירסNHL 63 22 32 54 36 — — — — — סה"כ ב-NHL 903 420 463 883 623 129 53 55 108 109

קריירה בינלאומית
 שנה נבחרת אירוע מש ש א נק דע 1976 קנדה גביע קנדה 7 2 0 2 4 1982 קנדה אליפות העולם 10 8 1 9 10 סה"כ בנבחרת 17 10 1 11 14

משחקי אולסטאר
 שנה מיקום ש א נק 1975 מונטריאול 0 0 0 1976 פילדלפיה 0 0 0 1978 באפלו 1 0 1 1980 דטרויט 0 0 0 1981 לוס אנג'לס 1 1 2 1982 וושינגטון 0 0 0 סה"כ במשחקי אולסטאר 2 1 3

סטטיסטיקת אימון
NHL
קבוצה שנה עונה סדירה פלייאוףפליי2000/0154311373(100)2 בבית האטלנטיהודחו בסיבוב 1פליי2001/02824227103971 באטלנטיהודחו בסיבוב 1סה"כ 1367340176  

AHL
קבוצה שנה עונה סדירה פלייאוףהרשי ברס1984/85166910(63)6 בדרוםלא השתתפופילדלפיה פאנטומס1996/978049181331111 באטלנטיהפסידו בגמר הביתפילדלפיה פאנטומס1997/988047211221061 באטלנטיזכו בגביעפילדלפיה פאנטומס1998/99804722921051 באטלנטיהפסידו בגמר החטיבתיפילדלפיה פאנטומס1999/0080443132933 באטלנטיהפסידו בחצי גמר הביתסה"כ 336193101389  

קישורים חיצוניים

הערות שוליים

קטגוריה:שחקני הוקי קרח קנדים
קטגוריה:קנדים שנולדו ב-1952
קטגוריה:חברי היכל התהילה של ההוקי קרח